# **Oznámenie o začatí prípravných trhových konzultácií – Nabíjacie stanice elektromobilov**

Spoločnosť Technické siete Bratislava, a.s., Primaciálne nám. č. 1, 814 99 Bratislava (ďalej len „verejný obstarávateľ“) uskutočňuje prípravné trhové konzultácie na predmet plánovanej zákazky: **„Nabíjacie stanice elektromobilov“** podľa § 25 zákona č. 343/2015 Z. z. o verejnom obstarávaní o zmene   
a doplnení niektorých zákonov (ďalej len „ZVO“).

# Základné informácie

Verejný obstarávateľ: Technické siete Bratislava, a.s., Primaciálne nám. č. 1, 814 99 Bratislava

Kontaktná osoba: Zuzana Jamnická

Adresa: <https://josephine.proebiz.com/sk/tender/43996/summary>

# Opis predmetu prípravných trhových konzultácií

Verejný obstarávateľ má záujem o získanie nenávratného finančného príspevku v rámci Plánu obnovy a odolnosti SR prostredníctvom zverejnenej **Výzvy na podporu budovania nabíjacej infraštruktúry   
pre elektrické vozidlá pre územnú samosprávu a nimi zriadené organizácie**. Účelom danej výzvy   
je podpora budovania verejne prístupnej nabíjacej infraštruktúry popri cestných infraštruktúrach najmä v mestách a obciach prostredníctvom vybudovania AC a DC verejne prístupných nabíjacích bodov.

Verejný obstarávateľ má v pláne vybudovať cca 178 nabíjacích staníc s 356 nabíjacími bodmi   
za obdobie 4 rokov na území mesta Bratislava, ktoré budú napájané z verejného osvetlenia. Za týmto účelom plánuje v tomto roku vyhlásiť verejné obstarávanie na dodávateľa nabíjacích staníc   
a  na ich prevádzku. Verejný obstarávateľ plánuje prevádzkovať nabíjacie stanice vo vlastnom mene.

Verejný obstarávateľ plánuje separátny nákup:

1. nabíjacích staníc a ich inštalácie
2. služieb prevádzky

**Technická špecifikácia AC nabíjacej stanice:**

**AC Wallbox:**

* + Počet nabíjacích bodov: 2
  + Typ nabíjacieho konektora: Zásuvka TYPE 2 (norma IEC 62196)
  + Minimálny výstupný výkon na konektor: ≥ 11 kW
  + Maximálny vstupný prúd: 1f (32 A)/3f (32 A) alebo 3f (63 A)
  + Rozsah výstupného napätia: 230 V – 400 V
  + Frekvencia: 50 Hz
  + Minimálny stupeň ochrany IP: IP54
  + Minimálny stupeň ochrany IK: IK10
  + Minimálny rozsah prevádzkovej teploty: -25 °C až +45 °C
  + Minimálny rozsah skladovacej teploty: -30 °C až +60 °C
  + Rozsah prevádzkovej vlhkosti: 5% až 95%
  + Maximálna hmotnosť: 16 kg
  + Maximálne rozmery (VxŠxH): 600 x 330 x 410 mm
  + Montáž: na stĺp verejného osvetlenia alebo na tyč/stojan
  + Komunikačný protokol: OCPP 1.6-J s možnosťou aktualizácie na vyššie verzie pripojeným zabezpečeným internetovým pripojením na back-end cez WebSocket
  + Komunikácia: Wi-Fi, Ethernet, mobilné pripojenie (napr. 3G/4G/5G)
  + Certifikácia: CE
  + Elektromer: Class 1
  + Možnosť vlastného brandingu
  + Záručná lehota: minimálne 24 mesiacov

**AC Stĺpová**

* + Rovnaké elektro. pParametre ako AC wallbox
  + Maximálna hmotnosť: 32 kg

**Rozsah služieb prevádzky nabíjacích staníc:**

* + Prístup k službám nabíjania
  + Spoplatnenie nabíjania a výber platieb
  + Monitoring nabíjacích staníc
  + Servisné služby k prevádzke nabíjacích staníc
  + Zákaznícky servis
  + Reporting k službe nabíjania

**Ďalšie podrobnosti týkajúce sa predmetu predbežných trhových konzultácií (ďalej len „PTK“) sú uvedené v dotazníku, ktorý požaduje verejný obstarávateľ vyplniť zo strany záujemcov o PTK do 23.8.2023. Dotazník je dostupný** [**TU**](https://forms.office.com/e/JtMYZCxXYE)**.** Účastníci PTK, ktorí neposkytujú služby prevádzky nabíjacích staníc uvedú iba informácie k dodávke nabíjacích staníc a ich inštalácii.

Účelom PTK je informovanie trhu o pripravovanom obstarávaní a predovšetkým overenie reálnosti, objektívnosti a primeranosti požiadaviek na plnenie predmetu zákazky u relevantných a skúsených hospodárskych subjektov tak, aby následné verejné obstarávanie podporovalo otvorenú hospodársku súťaž. Súčasne má verejný obstarávateľ v úmysle konzultovať určité otázky týkajúce sa podmienok súťaže (spôsob stanovenia ceny, obchodné podmienky plnenia zákazky a pod.)

**Predmetom PTK sú najmä otázky týkajúce sa týchto oblastí:**

* Cenové podmienky dodávky nabíjacích staníc v zmysle technických parametrov
* Identifikácia technických riešení v zmysle požadovaných parametrov
* Záručné podmienky
* Rozsah a podmienky služieb prevádzky nabíjacích staníc

V prípade potreby budú môcť účastníci PTK, ktorí vyplnili dotazník, vyššie uvedené okruhy tém prediskutovať s verejným obstarávateľom na osobnom/online rokovaní.

# Identifikácia predmetu obstarávania podľa CPV kódov

# 31681500-8 – Nabíjačky

# 31158100-9 – Nabíjače batérií

# Požiadavky na záujemcov

Záujemcami o účasť na prípravných trhových konzultáciách môžu byť hospodárske subjekty, ktoré sú oprávnené dodávať nabíjacie stanice pre elektromobily/poskytovať služby týchto nabíjacích staníc; túto skutočnosť si verejný obstarávateľ preverí z dostupných zdrojov alebo požiada účastníka o predloženie dokladu, ktorý túto skutočnosť preukazuje.

Vzhľadom na účel prípravných trhových konzultácií požaduje verejný obstarávateľ vyplnenie dotazníka zástupcom účastníka s dostatočnými technickými vedomosťami o portfóliu účastníka a technických parametroch predmetu budúcej zákazky. V prípade realizácie osobného/online stretnutia, verejný obstarávateľ považuje za vhodnú jeho účasť na tomto stretnutí.

Všetky náklady a výdavky spojené s účasťou na PTK znáša účastník bez akéhokoľvek finančného nároku na verejného obstarávateľa.

# Účasť na prípravných trhových konzultáciách a ich priebeh

Verejný obstarávateľ požaduje, aby záujemcovia o účasť na PTK vyplnili dotazník dostupný [TU](https://forms.office.com/e/JtMYZCxXYE) v lehote **do 23.8.2023.**

Verejný obstarávateľ si vyhradzuje právo na základe údajov získaných z vyplnených dotazníkov vyzvať vybraných účastníkov PTK na osobné/online stretnutie za účelom upresnenia poskytnutých informácií.

S ohľadom na komplexnosť problematiky môžu byť účastníci v prípade potreby pozvaní na účasť   
na PTK viackrát z dôvodu postupného upresňovania technických a iných požiadaviek na základe konzultácií s ostatnými účastníkmi. V prípade jednoduchých doplňujúcich otázok si verejný obstarávateľ vyhradzuje právo tieto konzultovať so záujemcami prostredníctvom elektronickej komunikácie.

Z každého ústneho kola PTK verejný obstarávateľ dodatočne vypracuje zápisnicu, ktorá bude účastníkom ústneho kola doručená elektronicky na odsúhlasenie. Takto odsúhlasená zápisnica účastníkom PTK nebude zverejnená, stáva sa súčasťou spisu verejného obstarávateľa.

Komunikácia počas PTK bude prebiehať elektronicky, prostredníctvom IS Josephine na adrese: <https://josephine.proebiz.com/sk/tender/43996/summary>.

Po ukončení PTK verejný obstarávateľ zverejní Zápis o priebehu PTK. Prostredníctvom tohto Zápisu verejný obstarávateľ oznámi najmä podstatné informácie, ktoré získal od účastníkov PTK, a ktoré viedli k zmene, prípadne úprave prípravnej zadávacej dokumentácie.

Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

Komunikačným jazykom v priebehu PTK bude slovenský alebo český jazyk.

Verejný obstarávateľ príjme primerané opatrenia na zabezpečenie ochrany dôverných informácií, ktorú môžu byť v rámci konzultácií poskytnuté. Záujemca o PTK označí informácie, ktoré považuje za dôverné, a s ktorými vyžaduje primerané zaobchádzanie.

V Bratislave, dňa 9.8.2023

Ing. Juraj Nyulassy

Predseda predstavenstva